stanford-oval/wikipedia huggingface dataset:
Cerebus

Cerebus the Aardvark (tai pelkkä Cerebus) on kanadalaisen Dave Simin käsikirjoittama ja piirtämä sarjakuva, jossa seurataan Cerebus-nimisen maasian seikkailuja fantasiamaailmassa. Sim julkaisi sarjaa oman Aardvark-Vanaheim -merkkinsä alla vuosina 1977–2004 yhteensä 300 numeroa (6000 sivua). Cerebus on maailman pisin yhden ihmisen luoma englanninkielinen sarjakuvasarja ja sen kokoelma-albumeista puhutaankin "puhelinluetteloina".
Bushman

| Derek Smith> Henkilötiedot |
| --- | --- |
Syntynyt: Ghana
Kansalaisuus:  Ruotsi
Muusikko
Taiteilijanimi:  Bushman
Laulukielet:  englanti
Aktiivisena:  1995–1996
Tyylilajit:  eurodance
Merkittävät teokset:  No 1 Else (1995)
Levy-yhtiöt:  MNW Dance
  [ Muokkaa Wikidatassa ] [ ohje ]  
Bushman (oikealta nimeltä Derek Smith) on ruotsalainen ghanalaissyntyinen 1990-luvulla eurodancemusiikkia levyttänyt artisti. Hänen tunnetuin kappaleensa on vuonna 1995 julkaistu No 1 Else, jonka levytti ollessaan 16-vuotias. Kyseistä kappaletta pidetään niin sanottuna yhden hitin ihmeenä, jota esimerkiksi Oku Luukkaisen Retroperjantai -radio-ohjelman kuuntelijat toivovat usein soitettavaksi. Vuonna 2005 ruotsalainen artisti Interphace levytti kappaleesta uudelleenmiksastun version, ja vuonna 2023 suomalainen Mighty 44 ja Millenium Project oman version DJ Oku Luukkaisen ja Karoliina Kallion kanssa.
Levytykset

No 1 Else (1995)
Jump Up (1996)
Bushin oppi

Presidentti Bush Iranin ydinaseohjelmaa ja Pohjois-Korean ydinkoeohjelmaa koskevassa lehdistötilaisuudessa v. 2006
"Bushin oppi" (engl. Bush doctrine) on sanonta, jota käytetään kuvaamaan Yhdysvaltojen presidentin George W. Bushin erilaisia toisiinsa liittyviä ulkopolitiikan periaatteita, jotka syntyivät syyskuun 11. päivän iskujen jälkeen.
Alun perin sanonnalla tarkoitettiin politiikkaa, jonka mukaan Yhdysvalloilla oli oikeus kohdella terroristeina maita, jotka suojelevat tai auttavat terroristiryhmiä, mitä käytettiin perusteena hyökkäykselle Afganistaniin. Myöhemmin siihen sisältyi muitakin aineksia, kuten konfliktien ehkäisy, mikä tarkoitti että Yhdysvaltojen on syrjäytettävä sellaiset hallinnot, jotka edustavat uhkaa Yhdysvaltojen turvallisuudelle, vaikka uhka ei olisi välitön (tällä perusteltiin hyökkäystä Irakiin), demokratian tukeminen kaikkialla maailmassa, etenkin Lähi-idässä, millä estämään terrorismin leviäminen ja edistämään Yhdysvaltojen sotilaallisia etuja yhteistyössä muiden valtioiden kanssa. Eräät näistä käytännöistä koottiin Yhdysvaltojen kansallisen turvallisuuden tekstiin, jonka otsikko oli "Yhdysvaltojen kansallinen turvallisuusstrategia" (National Security Strategy of the United States) ja se ilmestyi 20. syyskuuta 2002.
Opin sisältö

Opin tarkoituksena on ehkäistä konfliktien muodostuminen siten, että mahdolliset uhkatekijät ehkäistään aseellisesti jo ennen niiden muodostumista suureksi uhaksi. Tämä tarkoittaa, että esimerkiksi epädemokraattisiin ja uhaksi koettuihin valtioihin voidaan tehdä sotilaallinen isku, jotta näistä valtioista ei muodostu uhkaa Yhdysvalloille tai sen liittolaisille. Bush käytti oppiaan hyökätessään Irakiin vuonna 2003.
Bushin oppiin sisältyy myös ajatus demokratian levittämisestä maailmaan. Bushin opin mukaan demokratian levittäminen luo vakautta alueelle ja tätä käytettiinkin yhtenä syynä Yhdysvaltain aloittaessa Irakin sodan. Ajatus demokratian rauhaa ja vakautta tuovasta vaikutuksesta perustuu historialliseen havaintoon, jonka mukaan demokraattiset valtiot eivät sodi toisten demokratioiden kanssa. Bushin opin mukaan demokraattiset valtiot haluavat liittoutua sotilaallisesti vahvan ja oikeudenmukaisen Yhdysvaltain kanssa. Sotilaallisesti vahva ja aktiivinen Yhdysvallat myös pystyy painostamaan autoritaarisia valtioita muuntumaan demokratioiksi. Epädemokraattiset vihollisvaltiot taas eivät uskalla uhmata Yhdysvaltoja opin mukaan.
Bushin hallinto on esittänyt väitteitä, että Iran olisi valmistamassa ydinaseita itselleen. Suunnitelmat iskeä Iraniin perustuvat Bushin opin sisältämään ajatukseen, jonka mukaan uhat pitää tuhota ennen niiden kasvamista todellisiksi uhiksi.
Cassidy

Cassidy voi tarkoittaa seuraavia:
Bill Cassidy (s. 1957), yhdysvaltalainen lääkäri ja republikaanipoliitikko
Bruce Cassidy (s. 1965), kanadalainen jääkiekkoilija ja päävalmentaja
Butch Cassidy (1866–1908), yhdysvaltalainen lainsuojaton
Christopher J. Cassidy (s. 1970), yhdysvaltalainen astronautti
David Cassidy (1950–2017), yhdysvaltalainen poplaulaja, lauluntekijä ja näyttelijä
Ed Cassidy (1923–2012), yhdysvaltalainen rumpali
Edward Idris Cassidy (1924–2021), australialainen kardinaali
Elaine Cassidy (s. 1979), irlantilainen näyttelijä
Eva Cassidy (1963–1996), yhdysvaltalainen laulaja
Jack Cassidy (1927–1976), yhdysvaltalainen näyttelijä
Joanna Cassidy (s. 1945), yhdysvaltalainen näyttelijä
Katie Cassidy (s. 1986), yhdysvaltalainen näyttelijä
Natalie Cassidy (s. 1983), brittiläinen näyttelijä
Nick Cassidy (s. 1994), uusiseelantilainen moottoriurheilija
Cassidy, oik. Barry Adrian Reese (s. 1982), yhdysvaltalainen rap-artisti
Cassidy, Rakettiryhmään kuuluva Pokémon
Daniel Cassidy, Blue Devil, supersankari DC Comicsin sarjakuvissa
Hopalong Cassidy, Clarence E. Mulfordin luoma Villin lännen hahmo
John Cassidy, päähenkilö elokuvassa Nuori Cassidy – kapinanlietsoja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Cassianus

Cassianus voi tarkoittaa seuraavia henkilöitä:
Cassianus Roomalainen, kristitty askeetti ja kirjailija
Cassianus Imolalainen, krisitty marttyyri
Cassianus Autunilainen, 300-luvun piispa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cassianus”, voi hakea sivunnimihaulla, laajalla sivunnimihaulla tai tekstihaulla.
Bystrajan piiri

Bystrajan piiri on numero 2 Kamtšatkan aluepiirin kartalla
Bystrajan piiri (ven. Быстри́нский райо́н, Bystrinski raion) on kunnallinen itsehallintoalue Kamtšatkan aluepiirissä Venäjällä. Vuonna 1926 perustetun piirin pinta-ala on 23 400 neliökilometriä. Asukkaita on 2 500 henkeä (vuonna 2009).
Bystrajan piiri sijaitsee Kamtšatkan niemimaan keskiosassa. Koillisessa se rajoittuu Ust-Kamtšatskin, kaakossa Milkovon, lounaassa Sobolevon ja luoteessa Tigilin piireihin. Piirin alueella sijaitsee Bystrinskin luonnonpuisto. Seudulla on useita tulivuoria. Niistä korkein on Itšinskaja sopka.
Piiriin kuuluu kaksi maalaiskuntaa: Anagvai ja Esso. Hallinnollinen keskus on Esson kylä.
Seudun kanta-asukkaat ovat eveenejä. Piirin väestöstä heitä on 39 % (vuonna 2007).
Essosta on maantieyhteys aluepiirin pääkaupunkiin Petropavlovsk-Kamtšatskiin, jonne on matkaa 520 kilometriä. Linja-autoliikenteen lisäksi käytetään helikoptereita. Anagvaista on talvitieyhteys Tigiliin ja Palanaan.
Talous perustuu poronhoitoon, maidon ja lihan tuotantoon sekä puutarhaviljelyyn. Maatalousyrityksiä on kolme. Piirissä on vesivoimala. Taloja lämmitetään kuumien lähteiden vedellä. Rikkaat luonnonvarat ovat lähes kokonaan hyödyntämättä.
Essossa toimii kotiseutumuseo. Paikallislehtenä ilmestyy Naša žizn (”Elämämme”).
Aiheesta muualla

Bystrajan piiri Kamtšatkan aluepiirin sivustolla[vanhentunut linkki] (venäjäksi)
Aleutit •
Bystraja •
Jelizovo •
Karaga •
Milkovo •
Oljutor •
Palana •
Penžina •
Petropavlovsk-Kamtšatski •
Sobolevo •
Tigil •
Ust-Bolšeretsk •
Ust-Kamtšatsk •
Viljutšinsk
Byte (lehti)

| Byte |
| --- | --- |

ISSN:  ISSN 0360-5280 ja 1082-7838
Perustettu:  1975
Lakkautettu:  1998
Kotimaa:  Yhdysvallat
Kieli:  englanti
Aiheesta muualla
Kotisivu
Byte oli vaikutusvaltainen mikrotietokoneita käsittelevä lehti 1970- ja 1980-luvuilla. Lehti käsitteli alaa laajasti siinä missä monet kilpailijat keskittyivät vain esimerkiksi MS-DOSiin tai Macintoshiin. Lehti käsitteli koko "pienten tietokoneiden ja ohjelmistojen" alaa toisinaan sisältäen myös supertietokoneita ja korkean tavoitettavuuden järjestelmiä käsitteleviä artikkeleita.
Lehti painotti alussa "tee-se-itse" lähestymistapaa julkaisemalla muun muassa ohjelmien lähdekoodilistauksia eri ohjelmointikielillä. Lehden painopiste siirtyi myöhemmin kohti tuotearvosteluja ja "miten se toimii" -tyyppisiä artikkeleita.
Lehti aloitti vuonna 1975 ja ensimmäinen numero ilmestyi syyskuussa 1975.
Keväällä 1979 lehden omistaja/julkaisija Virginia Williamson myi lehden McGraw-Hillille. 
Toukokuussa 1998 lehti myytiin CMP Medialle.
Viimeinen numero ilmestyi heinäkuussa 1998.
Aiheesta muualla

Tom's Unofficial BYTE FAQ: The Death of BYTE Magazine (englanniksi)
Byssus

Mytilus-simpukka, jonka byssus-langat hyvin esillä.
Byssus on simpukan erittämiä silkkimäisiä proteiineista muodostuneita kuituja. Se kiinnittyy niillä esimerkiksi kiviin, paaluihin tai muuhun alustaan jolla se kasvaa. Byssusta muodostuu simpukan jalassa sijaitsevassa byssus-rauhasessa. Sinisimpukan muodostama ”parta” on byssusta. Simpukka pystyy siirtymään paikaltaan katkaisemalla näitä kuituja ja erittämällä uusia kuituja toiseen kohtaan.
Byssusta muodostaviin simpukkaheimoihin kuuluvat Anomiidae, Arcidae, sydänsimpukat (Cardiidae), valesinisimpukat (Dreissenidae), sinisimpukat (Mytilidae),  kampasimpukat (Pectinidae), Pinnidae ja Unionidae.
Byssuskuituja on käytetty jo antiikin aikoina tekstiilikuituina. Kuidut muun muassa karstataan, liotetaan suola niistä pois ja upotetaan sitruunamehuun. Monimutkaisen käsittelyn jälkeen tehty lankaa ja kangasta. Enimmäkseen siitä tehdystä langasta on tehty pieniä esineitä kuten koruja tai kirjailtu vaatteita.
Aiheesta muualla

Wikimedia Commonsissa on kuvia tai muita tiedostoja aiheesta .
Sinisimpukka LuontoPortti. Viitattu 30.11.2019.
Bytantain evenien kansallinen ulus

Bytantain evenien kansallinen ulus tai kansallinen piiri (ven. Эвено-Бытантайский национальный улус (район), Eveno-Bytantaiski natsionalnyi ulus (raion), jak. Эбээн-Бытантай улууһа, Ebeen-Bytantaj uluuha) on paikallinen itsehallintoalue Sahan tasavallan keskiosassa Venäjällä. Se rajoittuu pohjoisessa Bulunin ulusiin, idässä Verhojanskin piiriin ja Kobjain ulusiin ja lännessä Žiganskin kansalliseen piiriin. Piirissä oli vuonna 2002 vain noin 2 761 asukasta, joista 44 % kuului vähemmistökansallisuuksiin, lähinnä eveneihin. Väestö saa elantonsa poronhoidosta, kalastuksesta ja turkiskaupasta.
Piirin (ulusin) hallinnollinen keskus on Batagai-Alyta. Ulusissa on kolme kuntaa eli naslegia ja näissä neljä kylää (suluissa):
Ala-Bytantai (Kustur, Aly)
Tjusegir (Batagai-Alyta)
Ylä-Bytantai (Džargalah)
Aiheesta muualla

Piirin kartta
Sahan piirijako
Kaupunkipiirikunnat: Jakutsk | Žatai
Piirit ja ulusit: Abyi | Aldan | Allaiha |  Amga | Anabarin kansallinen | Bulun | Bytantain evenien kansallinen  | Gornyi | Hangalass | Kobjai | Megino-Kangalass | Lensk | Mirnyi | Moma | Nam | Nerjungri | Nižnekolymsk | Njurba | Oimjakon | Olenjokin kansallinen  | Oljokminsk  | Srednekolymsk  | Suntar | Tatta | Tompo | Tšuraptša | Ust-Aldan | Ust-Jansk | Ust-Maja | Verhnekolymsk  | Verhneviljuisk  | Verhojansk | Viljuisk  | Žiganskin kansallinen
Diallo Fatoumata Camara

Diallo Fatoumata Camara (s. 22. marraskuuta 1949) on malilainen kasvatustieteilijä ja poliitikko. Hän toimi maan perusopetusministerinä vuonna 1993.
Fatoumata Camara on väitellyt kasvatustieteen tohtoriksi Bordeaux’n yliopistossa. Hän toimi perusopetuksen valtiosihteerinä Malin hallituksessa vuosina 1992–1993 ja perusopetusministerinä huhtikuusta marraskuuhun 1993. Camara työskenteli naisten Aoua Kéïta -keskuksen johtajana 1990-luvun lopussa.
Camara kuuluu Adéma-PASJ -puolueeseen. Hän on naimisissa entisen ministerin ja presidenttiehdokkaan Ahmed El Madani Diallon kanssa.
Boulazac-Isle-Manoire

| Boulazac-Isle-Manoire |
| --- | --- |
 Aturin kirkko
 Boulazac-Isle-Manoire
 Koordinaatit: 45°10′55″N, 0°45′46″E 
Valtio:  Ranska
Alue:  Uusi-Akvitania
Departementti:  Dordogne
Arrondissementti:  Périgueux
Pinta-ala:  
 – Kokonaispinta-ala:  44,2 km²
Väkiluku (2014):  9 823 
 – Väestötiheys:  222 as./km²
Kunnan numero:  24053
 
 Kunnan kotisivut 
Infobox OKVirheellinen NIMI-arvo: 
Boulazac-Isle-Manoire on kunta Lounais-Ranskassa Dordognen departementissa Uuden- Akvitanian alueella.
Historia

Kunta muodostettiin 1. tammikuuta 2016 kun kolme kuntaa Atur, Boulazac ja Saint-Laurent-sur-Manoire yhdistyivät. Vuoden 2017 alussa kuntaan liittyi vielä Sainte-Marie-de-Chignac.
Nähtävyyksiä

Kunnan nähtävyyksiä on Boulazacin kylässä oleva linna Château du Lieu-Dieu. Se on rakennettu 1300- ja 1400-luvuilla. Linna on yksityiskäytössä eikä se ole avoinna vierailijoille.
Saint-Laurent-sur-Manoiren kartanossa on museo, jossa on esillä Ranskan entisen ulkoministerin Roland Dumasin virassaan saamia lahjoja.
Château du Lieu-Dieu
Saint-Laurent-sur-Manoiren kartano
Aiheesta muualla

Kuvia tai muita tiedostoja aiheesta Boulazac-Isle-Manoire Wikimedia Commonsissa
Diallo Lalla Sy

Diallo Lalla Sy (s. 2. maaliskuuta 1946 Koulikoro) on malilainen kasvatustieteilijä.
Louvainin katolisessa yliopistossa opiskellut Sy on suorittanut yliopistotutkinnot kriminologiasta, kliinisestä psykologiasta ja kasvatustieteestä. Hän väitteli kasvatustieteen tohtoriksi vuonna 1980.
Sy työskenteli Bamakon opettajakorkeakolun opettajana vuosina 1976–1987 ja kasvatuspsykologian ylitarkastajana vuosina 1980–1987. Hän toimi Malin työllisyys- ja julkisen palvelun ministerinä vuosina 1988–1991. Sy tunnetaan Ecovie-koulukompleksin perustajana. Hänen tyttärensä N’Diaye Ramatoulaye Diallo on Malin kulttuuriministeri.
Diallo Namissa Touré

Diallo Namissa Touré (1922 Ségou – 16. maaliskuuta 2003 Ségou) oli malilainen opettaja ja maan toinen naispuolinen kansalliskokouksen kansanedustaja.
Namissa Touré syntyi räätälin perheeseen. Hän kävi Ségoun tyttökoulun ja valmistui opettajaksi Rufisquen tyttöjen normaalikoulusta vuonna 1945. Touré työskenteli opettajana ja rehtorina Ségoussa, Koutialassa, Macinassa, Bafoulabéssa ja Bamakossa.
Touré toimi Sudanin liiton naisten puheenjohtajana Macinassa. Hänet valittiin Malin kansalliskokouksen edustajaksi toisena naisena Aoua Kéitan rinnalle vuonna 1964.
Touré oli kansallisuudeltaan tukulori ja uskonnoltaan muslimi. Hän oli tehnyt pyhiinvaelluksen Mekkaan. Touré oli naimisissa virkamies Seydou Diallon kanssa ja hän sai kuusi lasta.
Tarina kertoo, että Touré oli Ségoun ensimmäinen polkupyörän selkään noussut nainen. Hän oli ostanut pyörän ensimmäisellä apuopettajan palkallaan.
Boston Beer Company

| Boston Beer Company |
| --- | --- |

ISIN:  US1005571070
Perustettu:  1984
Perustaja:  Jim Koch
Kotipaikka:  Boston, Massachusetts
Toimiala:  panimoteollisuus
Tuotteet:  olut ja muut alkoholijuomat
Kotisivu:  bostonbeer.com
Infobox OKVirheellinen NIMI-arvo: 
The Boston Beer Company, Inc. (NYSE: SAM) on yhdysvaltalainen panimo. Se tunnetaan parhaiten Samuel Adams -brändillä valmistettavista oluistaan. Se on Yhdysvaltain neljänneksi suurin panimo ja suurin käsityöläisoluita (engl. craft beer) valmistava yritys.
Panimotoiminta alkoi perustaja Jim Kochin valmistettua isoisoisänsä reseptin mukaan kotikeittiössään Samuel Adams Boston Lageria vuonna 1984. Samuel Adams Boston Lager tuli ensi kerran markkinoille huhtikuussa 1985. Aluksi Kochin oluita pantiin Pittsburgh Brewing Companyssa Pennsylvaniassa kunnes hän avasi oman panimon Bostoniin vanhan Haffenreffer Breweryn tiloihin vuonna 1988. 1990-luvulla Koch osti kotipaikkakunnaltaan Ohion Cincinnatista vanhat Hudepohl-Schoenling Breweryn tilat, joissa suurten kunnostustöiden jälkeen aloitettiin tuotanto tammikuussa 2005. [lähde? ]
Boston Beer Companysta tuli pörssiyhtiö vuonna 1995, jolloin se listautui New Yorkin pörssiin (lyhenne SAM). Boston Beer Companylla on yli 300 työntekijää. Samuel Adamsin lisäksi yhtiö käyttää markkinointinimiä Hardcore Cider Company ja The Twisted Tea Brewing Company.
Samuel Adams -oluet on palkittu parhaina oluina muun muassa Great American Beer Festivalilla sekä monilla ulkomaisilla olutfestivaaleilla. Panimo on tehnyt myös 27-prosenttista Samuel Adams Utopias -olutta, joka tuli markkinoille ensi kerran helmikuussa 2002.
Bostonissa sijaitsevan panimon keittolaitteistoa
Aiheesta muualla

Boston Beer Companyn kotisivut
Samuel Adams -oluen kotisivut
Diallan

| Diallan |
| --- | --- |
 Diallan
 Koordinaatit: 14°12′22″N, 10°9′40″W 
Valtio:  Mali
Alue:  Kayesin alue
Piiri:  Bafoulabén piiri
Hallinto:  
 – Hallinnon tyyppi:  maalaiskunta
Väkiluku (2009):  14 700
Infobox OKVirheellinen NIMI-arvo: 
Diallan on maalaiskunta ja sen keskuskylä Kayesin alueen Bafoulabén piirissä Malissa. Se sijaitsee piirin pohjoisosassa noin 150 kilometriä Bafoulabésta koilliseen. Kunnassa on 14 700 ja keskuskylässä 2 700 asukasta (vuonna 2009).
Diallanin kunta rajoittuu lounaassa Bafoulabén piirin Kontélan, lännessä Tomoran ja luoteessa Diakonin, koillisessa Diéman piirin Sansankidén ja Diéouran sekä kaakossa Kitan piirin Séféto Nordin ja Séféto Ouestin kuntiin. Pinnanmuodostusta leimaavat kukkulat ja tasangot. Pysyviä vesistöjä ei ole. Seutu kuuluu Sahelin vyöhykkeeseen.
Kuntaan kuuluu 19 kylää. Asukkaat ovat etupäässä soninkeja, khasonkoja ja diawandoja. Vallitseva uskonto on islam.
Paikallisia elinkeinoja ovat maanviljely, karjanhoito, keräily, kaupankäynti ja käsityöammatit. Tärkeimmät viljelykasvit ovat durra, hirssi, riisi, fonio, maissi, bataatti, pavut, maapähkinä ja vihannekset. Kotieläimiä ovat naudat, lampaat, vuohet ja siipikarja.
Born in the U.S.A.

| Born in the U> S.A. Bruce Springsteen |
| --- | --- | --- |

Studioalbumin tiedot
 Äänitetty : tammikuu 1982 – helmikuu 1984 New York, Yhdysvallat
 Julkaistu: 4. kesäkuuta 1984
 Tuottaja(t):  Bruce Springsteen  Steven Van Zandt  Chuck Plotkin  Jon Landau 
 Tyylilaji: rock
 Kesto: 46.25
 Levy-yhtiö: Columbia Records
Listasijoitukset
  Suomen virallinen lista: 25.     Midprice: 3.    Fyysinen albumilista: 9
Bruce Springsteenin muut julkaisut
| Nebraska 1982 | Born in the U.S.A. 1984 | Live/1975-85 1986 |
Singlet albumilta Born in the U.S.A.
 ”Dancing in the Dark” Julkaistu: 3. toukokuuta 1984  ”Cover Me” Julkaistu: 31. heinäkuuta 1984  ”Born in the U.S.A.” Julkaistu: 30. lokakuuta 1984  ”I’m on Fire” Julkaistu: 6. helmikuuta 1985  ”Glory Days” Julkaistu: 31. toukokuuta 1985  ”I’m Goin’ Down” Julkaistu: 7. syyskuuta 1985  ”My Hometown” Julkaistu: 21. marraskuuta 1985
Born in the U.S.A. on yhdysvaltalaisen laulaja-lauluntekijä Bruce Springsteenin seitsemäs albumi. Se julkaistiin vuonna 1984. Albumista tuli suurmenestys, ja se sisältää monia Springsteenin suurimpia hittejä, kuten ”Dancing in the Dark”, ”Born in the U.S.A.” ja ”Glory Days”. Albumia on myyty pelkästään Yhdysvalloissa yli 15 miljoonaa kappaletta, jossa se on saavuttanut 15 platinalevyn rajan. Lisäksi levy on myynyt platinaa ainakin Australiassa (13×), Saksassa (3×) ja Suomessa (2×). Rolling Stone valitsi albumin 1980-luvun kuudenneksi parhaaksi rocklevyksi.
Albumin CD-versio oli ensimmäinen Yhdysvalloissa valmistettu CD-levy.
Kappaleet

Kaikki kappaleet säv. ja san. Bruce Springsteen.
| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Born in the U.S.A. | 4.38 |  |  |  |  |  |  |  |
| 2. | Cover Me | 3.20 |  |  |  |  |  |  |  |
| 3. | Darlington County | 4.48 |  |  |  |  |  |  |  |
| 4. | Working on the Highway | 3.13 |  |  |  |  |  |  |  |
| 5. | Downbound Train | 3.35 |  |  |  |  |  |  |  |
| 6. | I’m on Fire | 2.40 |  |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | No Surrender | 4.01 |  |  |  |  |  |  |  |
| 2. | Bobby Jean | 3.48 |  |  |  |  |  |  |  |
| 3. | I’m Goin’ Down | 3.30 |  |  |  |  |  |  |  |
| 4. | Glory Days | 4.15 |  |  |  |  |  |  |  |
| 5. | Dancing in the Dark | 4.04 |  |  |  |  |  |  |  |
| 6. | My Hometown | 4.34 |  |  |  |  |  |  |  |
Kokoonpano

Bruce Springsteen – laulu, kitara, akustinen kitara
Roy Bittan – piano, syntetisaattori, taustalaulu
Clarence Clemons – saksofoni, lyömäsoitin, taustalaulu
Danny Federici – Hammond-urut, kellopeli, piano kappaleessa "Born in the U.S.A.", taustalaulu
Garry Tallent – basso, taustalaulu
Steven Van Zandt – rytmikitara, akustinen kitara, mandoliini, harmoninen laulu
Max Weinberg – rummut, taustalaulu
Richie "La Bamba" Rosenberg – taustalaulu kappaleissa "Cover Me" & "No Surrender"
Ruth Davis – taustalaulu "My Hometown"
Listasijoitukset

| Lista (2008) | Korkein sijoitus |
| --- | --- |
Billboard 200: 1
Britannian albumilista: 1
Kanadan albumilista: 1
Saksan albumilista: 1
Itävallan albumilista: 1
Norjan albumilista: 1
Ruotsin albumilista: 1
Australian albumilista: 1
Uuden-Seelannin albumilista: 1
Deidra Dionne

| Mitalit> Maa:   Kanada.Naisten freestyle-hiihto. Olympialaiset  | Mitalit> Maa:   Kanada.Naisten freestyle-hiihto. Olympialaiset  | Mitalit> Maa:   Kanada.Naisten freestyle-hiihto. Olympialaiset  | Maa:   Kanada> Naisten freestyle-hiihto. |
| --- | --- | --- | --- |
|  Pronssia | Salt Lake City 2002 | hypyt |  |
Deidra Dionne (s. 5. helmikuuta 1982 Battleford, Saskatchewan) on kanadalainen freestylehiihtäjä. Hän voitti pronssia freestylehypyissä vuoden 2002 talviolympialaisissa. Hän on voittanut hypyissä pronssia myös freestylen maailmanmestaruuskilpailuissa vuosina 2001 ja 2003.
Dionne loukkaantui vakavasti syyskuussa 2005 ja oli lähellä halvaantua. Kaksi hänen niskanikamaansa liitettiin yhteen titaanilevyllä. Hän toipui leikkauksesta ja osallistui vuoden 2006 talviolympialaisiin Torinossa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Deidra Dionne
Dick Lugar

Dick Lugar
Richard Green "Dick" Lugar (4. huhtikuuta 1932 Indianapolis, Indiana – 28. huhtikuuta 2019 Falls Church, Virginia) oli yhdysvaltalainen republikaanisen puolueen poliitikko ja pitkäaikainen senaattori.
Lugar valittiin senaattiin ensimmäisen kerran vuonna 1976. Vuonna 2006 demokraattinen puolue ei edes asettanut hänelle vastaehdokasta, mutta Lugar jäi valitsematta senaattiin vuoden 2012 vaalissa.
Brant Bailey

| Brant Bailey> Henkilötiedot |
| --- | --- |
Koko nimi:  Brant Bailey
Syntynyt: 20. kesäkuuta 1977 (ikä 47)
Kansalaisuus:   Yhdysvallat
Koripalloilija
Pelipaikka:  Iso laitahyökkääjä/pieni laitahyökkääjä/sentteri
Pituus:  202 cm
Paino:  105 kg
Nyk. joukkue:   Namika Lahti
Sarja:  Korisliiga
Pelaajaura
Seurajoukkueet
2003–2004 2004–2005 2006–2008 2008–2009 2009–2010 2011 2011 2011–:   Basket Leuven  Rockford Lightning  Bayer Giants Leverkusen  Giants Düsseldorf  Lappeenrannan NMKY  Tampereen Pyrintö II → Tampereen Pyrintö  Namika Lahti
Brant Bailey (s. 20. kesäkuuta 1977) on yhdysvaltalainen koripalloilija. Isona tai pienenä laitahyökkääjänä tai sentterinä pelaava Bailey on University of Wisconsinin kasvatti. Hän edustaa suomalaista Korisliigassa pelaavaa Namika Lahtea, johon hän siirtyi Tampereen Pyrinnöstä marraskuussa 2011. Bailey on pelannut myös muun muassa Saksan ja Belgian pääsarjoissa.
Aiheesta muualla

BRANT BAILEY basketball profile eurobasket.com (englanniksi)
Baileyn Bundesliga-tilastoja[vanhentunut linkki] (saksaksi)
Born in the U.S.A. (Ruudolfin albumi)

| Born in the U> S.A. Ruudolf |
| --- | --- | --- |

Studioalbumin tiedot
 Julkaistu: 25. kesäkuuta 2008
 Formaatti: CD
 Tuottaja(t): Ruudolf, Karri Koira, Pianomies, DJ Arsi, Särre, Bläksim, Keijo Hiki
 Tyylilaji: hip-hop, R&B
 Kesto: 35.24
 Levy-yhtiö: Monsp Records
Ruudolfin muut julkaisut
| Mr. Universum EP 2007 | Born in the U.S.A. 2008 | Asfalttisoturin viimeinen hidas 2010 |
Born in the U.S.A. on rap-artisti Ruudolfin neljäs studioalbumi. Albumi julkaistiin 25. kesäkuuta 2008 Monsp Recordsin kautta. Albumin ja kappaleiden nimistä huolimatta Ruudolf räppää albumilla suomeksi. Albumin kannet on Kriden ja Ruudolfin käsialaa.
Kappaleet

Hot Chocolate – 5.33
Mr. Universum – 4.19 (mukana Karri Koira)
Tiikerinsilmä – 5.07 (mukana Särre)
Meksikolaisten yö – 2.58
Van Damme – 4.42 (mukana Karri Koira)
Äijilleki sanon – 4.25 (mukana Karri Koira)
Hunk – 3.46
Born in the U.S.A. – 4.37
Biitit

Arsi & Pianomies: 1
Ruudolf & Karri Koira: 2, 5
Ruudolf & Särre: 3
Ruudolf: 4
Aksim & Karri Koira: 6
Ruudolf & Pianomies: 7
Pianomies: 8